ऑडी इंडिया ने दो पॉपुलर सेडान कारों की कीमतें 1.6% बढ़ाने का ऐलान किया
Audi India increases prices on Q3 and Q3 Sportback vehicle models, ऑडी इंडिया ने दो पॉपुलर सेडान कारों की कीमतें 1.6% बढ़ाने का ऐलान किया
ऑडी इंडिया 1 मई से अपनी 2 सेडान कारों की कीमत बढ़ाने जा रही है। लग्जरी कार मेकिंग कंपनी ने कस्टम ड्यूटी और इनपुट कॉस्ट में हुई बढ़ोतरी का हवाला देते हुए मंगलवार (11 अप्रैल) को यह ऐलान किया है।ऑडी ने बताया कि Q3 और Q3 स्पोर्टबैक मॉडल की कीमत में 1.6% की बढ़ोतरी की जाएगी। इससे पहले कंपनी ने ऑडी Q8 सेलिब्रेशन, ऑडी RS5 और ऑडी S5 की कीमतें 2.4% बढ़ाई थी।
ऑडी इंडिया हेड ने बताया क्यों बढ़ी कीमतें
ऑडी इंडिया के हेड बलबीर सिंह ढिल्लों ने कहा, 'ऑडी इंडिया हमेशा अपने कस्टमर्स को बेस्ट पॉसिबल प्रोडक्ट्स और सर्विसेस देने की कोशिश करती हैं। हालांकि, कस्टम ड्यूटी और इनपुट कॉस्ट में हुई बढ़ोतरी के कारण कीमतों में बदलाव करना जरूरी हो गया है। हमने अलग-अलग लेवल पर इसके इंपैक्ट पर कम करने की कोशिश की, लेकिन मौजूदा स्थिति में कीमत में बढ़ोतरी जरूरी है।'
साल 2022 में ऑडी की 4187 गाड़िया बिकीं
ऑडी इंडिया ने 2 जनवरी को सेल्स रिपोर्ट जारी करते हुए बताया कि उन्होंने साल 2022 में देश में कुल 4,187 गाड़ियां बेची, जो पिछले साल की तुलना में 27.14% अधिक है। इससे पहले 2021 में कंपनी ने देश में 3,293 गाड़ियां बेची थी।